paragraph_text: Colin Stanley Gum (4. lipnja 1924. – Zermatt, Švicarska, 29. travnja 1960.),<ref> australski astronom koji je katalogizirao emisijske maglice na južnom nebu na opservatoriju Mount Stromlou služeći se fotografijom širokog polja. Svoja je otkrića objavio 1955. godine u studiji A study of diffuse southern H-alpha nebulae koja je predstavljala katalog, danas znan kao Gumov katalog 85 maglica ili magličastih kompleksa. Veliko područje maglovitosti u smjeru zviježđa Krme i Jedra Gum 12 poslije je ponijelo ime Gumova maglica njemu u čast. Gum je bio dio ekipe, u kojem su bili i Frank John Kerr i Gart Westerhout, koji je otkrio točan položaj ravnine neutralnog vodika u svemiru.